open-index/open-wikipedia-markdown huggingface dataset:
Hjørring

**Hjørring** er en by på Jylland i Danmark. Den har 25&nbsp;917 innbyggere (2023) og ligger i Hjørring kommune i Region Nordjylland, hvor den er kommunens administrasjonssenter.

## Historie
Hjørring er en av Danmarks eldste byer. I 1993 feiret den sitt 750 års kjøpstadsjubileum. 
Byens navn stammer fra det oldnordiske språk og består av to deler: *Hjórr* (som betyr et sverd) og av en typisk slutning for gamle danske byer (*-ing*). I 1150 omtales byen på latin som *Heringa* på en mynt slått av kong Svein Grathe. I Kong Valdemars Jordebog fra 1231 listes Hjørring som kongelen, og byen fikk i 1243 de samme kjøpstadsrettigheter som den midtjyske byen Viborg hadde. I Hjørring stod sysseltinget i middelalderen, altså rettsstedet for Vendsyssel.

Fra middelalderen er alle tre kirker bevart – *Sankt Olai Kirke * i tre fra 1000-tallet, den romanske steinkirken *Sankt Hans Kirke* fra 1100- og 1200-tallet, og den senromanske steinkirken *Sankt Catharinæ Kirke*. Sistnevnte kirke er Hjørrings største kirke (viet til Sankt Catharina av Alexandria) og den ligger i nærheten av byens gamle torg. Den siste person som ble henrettet i Hjørring var den semilegendariske Thomas Thomasen Bisp.

## Severdigheter
Blant de mest kjente severdighet er Vendsyssel Kunstmuseum og Vendsyssel Historiske Museum. Andre attraksjoner er Vendsyssel Teater og gågaten.

I Hjørring arrangeres hvert år en av verdens største fotballturneringer; Dana Cup.

## Vennskapsbyer
*  Kervo i Finland
*  Kristiansand i Norge
*  Reykjanesbær i Island
*  Trollhättan i Sverige

## Referanser




## Eksterne lenker
*
Langeland

**Langeland** er en øy i Langelandsbæltet, eller den sydlige del av Storebælt i Danmark. Den ligger mellom Fyn, Tåsinge og Ærø i vest og Lolland i øst. Øya er 52 km lang og opp til 11 km bred, og har et samlet areal på 284 km². Langeland har 12&nbsp;012 innbyggere (2024).

Rudkøbing er Langelands største by, andre større byer er Bagenkop, Lohals, Spodsbjerg, Tranekær og Tullebølle.

Langeland er landfast med Fyn via en bro fra Rudkøbing til Siø og en demning fra Siø til Tåsinge, som igjen er forbundet med en bro til Svendborg.

Det går to fergeruter fra øya:
* Fra Rudkøbing til Marstal på Ærø.
* Fra Spodsbjerg til Tårs på Lolland.

Tidligere gikk det også en fergerute mellom Bagenkop på Sydlangeland og Kiel i den tyske delstaten Schleswig-Holstein. Denne ble nedlagt i 2003, etter flere redningsforsøk. Fergeruten var viktig for turistnæringen i området. Det økonomiske grunnlag forsvant med opphøret av den tollfrie handelen i EU.

## Referanser




## Eksterne lenker
* 
* Langeland Atlas
* Langeland-info.dk
Øresund

**Øresund** er havsundet mellom Sjælland i Danmark og Skåne i Sverige. Øresund danner også riksgrense mellom de to landene. Øya Hven er svensk territorium, mens Amager og Saltholm er dansk. Sundet er 118 km langt og 4–28 km bredt. Det begrenses i nord av linjen Gilbjerg Hoved–Kullen, og i sør av linjen Stevns fyr–Falsterbo. Middeldybden angis gjerne til cirka 11 meter, men området består av både lavtvannsbukter og områder med dybder opp til omkring 40 meter på det smale stykket mellom Helsingør og Helsingborg. I 2000 ble Øresundsforbindelsen åpnet, noe som innebærer vei- og togforbindelse mellom København og Malmö.

## Bunnforholdene
Bunnforholdene er mangearta, men lavtvannsområdene blir generelt dominert av sandbunn og de dypere områdene av store mengder av silt og leire. I mindre områder finnes dessuten steinrev, muslingbanker og blottlagt grunnfjell. Visse steder i Køge Bugt finnes nunataker av undergrunnens kalk.
Mellom Amager og Malmö ligger en gammel randmorene kalt Drogden Sill, hvor vanndybden ikke overstiger 10 meter. Denne terskelen blir i stor grad styrt av vanngjennomstrømningen.

## Havstrømmene
Sundet er ansvarlig for cirka 25 prosent av vannutskiftningen mellom Østersjøen og Kattegat/Nordsjøen. Øresund har generelt en nordgående overflatestrøm som fører brakkvann fra Østersjøen mot Kattegat. Fra Kattegat strømmer saltvann sørover langs bunnen. De to vannmassene blandes under normale vindstille forhold ikke, men danner et såkalt springlag med en stor gradient hva angår salinitet og temperatur. Springlaget ligger vanligvis i cirka 10–12 meters dybde. Kun i få situasjoner vil vinden være kraftig nok til å blande vannsøylen og dermed bringe saltvann fra Kattegat til Østersjøen.

## Eierskapet
Øresund har gjennom historien hatt en viktig strategisk betydning for en rekke land. Nord-Europas viktigste skipsled går gjennom Øresund. Råderetten over Øresund og Skåne har imidlertid vært en stadig tilbakevennende årsak til konflikter mellom dansker og svensker. Gjennom flere århundrer krevde den danske kongemakten avgift av alle forbipasserende skip i Øresund, og den såkalte øresundstollen ble innkrevd ved Kronborg. I 1660 sto Øresundsslaget mellom de svenske og danske kongemaktene, og danskene fikk hjelp fra hollenderne til å motstå den svenske overmakten. Senere måtte imidlertid danskene kapitulere, og ved den såkalte Roskildefreden i 1658 måtte danskekongen avstå Skånelandene til svenskekongen. Man regner allikevel ikke Skåne som fullt ut integrert med Sverige før i 1720. Før 1720 hadde Skåne og farvannene i Øresund i sin helhet vært danskkontrollerte siden 900-tallet.

## Referanser




## Eksterne lenker
*
Holstebro

**Holstebro** er en innlandsby, stasjonsby og tidligere kjøpstad i det nordlige Vestjylland i Danmark. Den ligger i Holstebro kommune, Region Midtjylland, og har  (2023) innbyggere. Den er administrasjonssenter i kommunen.

Bybildet i Holstebro er preget av en rekke moderne skulpturer.

## Historie
Byen har oppstått som et vadested over Storåen. Senere er stedet blitt et brosted – herav kanskje navnet. Byen nevnes ved navn første gang 
i et brev fra  1274. Eldste kjente privilegiebrev er fra 1552, men de eldste kjøpstadrettigheter kjennes ikke, da det var ni branner mellom 1552 og 1734 og
dokumentene gikk tapt sammen med nesten alle gamle bygninger.

## Geografi og samfunn
Holstebro ligger 14 km syd for Struer. Elven Storå renner gjennom byen. 

Det er en betydelig handelsby med et nett av gågater; industrien omfatter bl.a fødevarer, jern og maskiner, tre og møbler, tekstiler og kjemisk industri. Byen har også et sentralsykehus.

Fra 1953 er Holstebro garnisonsby for Jydske Dragonregiment, med stort øvelsesterreng.

Byen har en rekke utdannelsesinstitusjoner, både gymnas, barnehageseminarium, sykepleieskole, skole for fysio- og ergoterapeuter, økonomskole, spesialarbeiderskole, høiskole, handelsskole, metallskole, teknisk skole, landbruksskole, sportscollege samt Idrætscenter Vest med 16 fotballbaner. 

I tilknytning til byen ligger også Holstebro golfbane. De lokale sportsklubbene heter Holstebro Boldklub og Tvis KFUM (Håndballklubb). Det finnes også en lokal roklubb.

## Kulturliv
Den ombygde Holstebro-hallen fra 1966 inngår i dag i Musikteatret, Holstebro Kongres- og Kultur Center (innviet i 1991), og benyttes blant annet til teaterforestillinger, konserter, utstillinger og messer. 

Byen har et rikt kulturliv. Institusjoner som holder til i Holstebro er blant annet
* Odin Teatret og Nordisk Teaterlaboratorium for skuespillerkunst
* Holstebro Musikskole
* Peter Schaufuss Balletskole
* Holstebro Kunstmuseum med dansk og utenlandsk samtidskunst, Holstebro Museum
* Jens Nielsen og Olivia Holm-Møller-samlingen
* Hjemmeværnsmuseet
* Museum for Kleinkunst
Byens utemiljø er smykket av flere moderne kunstverker, bl.a. Giacomettis figur *Kvinde på kjerre* foran byens gamle rådhus, samt Frithioff Johansens permanente laserskulptur *Kaos tempel* på TV/MIDT-VESTs sendemast.  

Nørrelandskirken, tegnet av arkitektene Inger og Johannes Exner og innviet i 1969, er utsmykket med flere lystrær som preger kirkerommet. Trærne er laget av sølvsmeden Bent Exner. 

## Referanser

 


## Litteratur
*Søren Olsen: *Danmarks købstæder, 144 købstæder og andre gamle byer*, Politikens Forlag 2000, ISBN 87-567-6203-8

## Eksterne lenker
*
Odense

**Odense** er Danmarks tredje største og Fyns største by, med et innbyggertall på 182&nbsp;387 (2023). Den er administrasjonssted for Odense kommune og ligger i Region Syddanmark. Fram til 1. januar 2007 var Odense også administrasjonssete for det nå nedlagte Fyns amt.

Domkirken inneholder fire kongegraver: Knut den hellige som kirken er oppkalt etter, Erik Lam – hvis nøyaktige gravsted ikke kjennes – og overført fra den revne Gråbrødrekirke kong Hans og Christian II. Foruten de to førstnevnte døde også Frederik IV i byen, på Odense slott, som i dag er hjemsted for kommunens miljø- og teknikforvaltning og Statsamtet Fyn.

Under Odense ligger restene av en av de seks kjente trelleborger, Nonnebakken.

Dikteren H.C. Andersen er født og oppvokst i Odense. Industrimagnaten C.F. Tietgen likeså.

I Odense ligger et av Danmarks største kjøpesentra, Rosengårdcenteret, som har 125 butikker i et innendørs gågatemiljø.

## Historie
Odense er en svært gammel by, trolig blant de 4-5 eldste i Danmark. Utenfor byen ligger Nonnebakken vikingeborg, en trelleborg fra omkring 1000 e.Kr. Fra en annen slik borg, Aggersborg i Nordjylland, flyktet Kong Knud i 1086 til Odense og ble drept i Albani Kirke. Her ble han kanonisert med tilnavnet Knud den hellige. 

## Transport

Det tar 1 t. og 15 minutter med tog fra Odense til Danmarks hovedstad, København. Odense har et godt togtilbud og et god kollektivtilbud, samt gode veier i alle retninger. 

### Odense lufthavn
Odense lufthavn (ofte kalt Beldringe lufthavn) (IATA: ODE, ICAO: EKOD) er en liten flyplass utenfor den danske byen Odense. Den ligger i tettstedet Beldringe, nordvest for Odense. Flystripen ble bygd for militær bruk på 1940-tallet under den tyske okkupasjonen av Danmark. Færre og færre av innbyggerne velger å reise med fly når de skal noen steder. Da velger de heller å fly fra Københavns lufthavn, noe som har gjort at Odense lufthavn som bare har noen få destinasjoner har gått i minus.

## Vennskapsbyer

*  Shaoxing
*  Brno
*  Klaksvík
*  Tammerfors
*  Schwerin
*  Upernavik
*  Kópavogur
*   Petah Tikva
*  Funabashi
*  Iksan
*  Kaunas
*  Groningen
*  Trondheim
*  Katowice
*  Toruń
*  Norrköping
*  Östersund
*  İzmir
*  Kyiv
*  St Albans
*  Columbus

## Referanser




## Eksterne lenker
* 
*  
* Odense Turistbureau
* Odense – City of Hans Christian Andersen
Værløse

**Værløse** er en by i Furesø kommune i Storkøbenhavnsområdet i Københavnsområdet i Region Hovedstaden på øya Sjælland i Danmark med  innbyggere (2023). Byen er det administrative senter for Furesø kommune. Frem til kommunalreformen i 2007 hadde den samme funksjon i den tidligere Værløse kommune.

**Værløse** er en by i Københavnsområdet på Sjælland med  innb
Værløse opptrer første gang skriftlig i Esrum klosters annaler fra 1248 under navnet **Witherløse**. Fra middelalderen kjennes landsbyene Kirke Værløse, Lille Værløse, Bringe, Jonstrup og Kollekolle, samt Borupgård nær Kirke Værløse. I tidlig middelalder satt Hvide-slekten med makten i området; men etter kongemordet i Finderup Lade i 1286, der blant andre medlemmer av Hvide-slekten ble kjent skyldige, overtok bispen i Roskilde store eiendommer. 

Værløse het tidligere Lille Værløse, fordi Kirke Værløse var «den store», og stasjonsbyen Værløse «den lille». Men på 1990-tallet ble prefikset «lille» strøket fra byskiltene.

I byen ligger den nedlagte Værløse flystasjon og Værløse museum.

## Referanser




## Eksterne lenker
*
Slangerup

**Slangerup** er en by og tidligere kjøpstad på Sjælland i Danmark. Den har 6&nbsp;824 innbyggere (2023) og ligger i Frederikssund kommune i Region Hovedstaden. Den var hovedby i tidligere Slangerup kommune fram til kommunalreformen i 2007.

## Historie
Slangerup omtales allerede som kjøpstad i 1252 og bevarte kjøpstadsrettighetene inntil 1809, men byen er antagelig enda eldre. Saxo har nevnt Slangerup i sin krønike. Man antar at navnet kommer fra en viking som bodde her først, Slangir. Andre leddet er en sammentrekning av «thorp», en samling av hus. 

I nyere tid er byen kjent for Danmarks første privatfinansierte jernbane, København-Slangerup-banen, som åpnet i 1906. Banen ble overtatt av staten i 1948, men allerede i 1954 ble strekningen mellom Farum og Slangerup nedlagt. Danmarks første bussrute gikk mellom København og Slangerup og ble startet i 1904. Men først på midten av 1900-tallet begynte byen å vokse, fra 1950 til 1975 ble innbyggertallet firdoblet, fra 1500 til 6000. 

## Referanser




## Eksterne lenker
* 
*
Sorø

**Sorø** er en by som ligger på Vestsjælland i Sorø kommune i Danmark og har 8&nbsp;271 (2023) innbyggere.

Byen, som ligger 75 km vest for København, ble fra 2007 sete for det folkevalgte Regionsrådet og administrasjonen av Region Sjælland.

Sorø har Danmarks største bevarte klosterkirke – Sorø klosterkirke – som blant annet er gravplass for Ludvig Holberg, den siste norske middelalderkongen Olav Håkonsson, Valdemar Atterdag, Christoffer II og Eufemia av Pommern.

Sorø Akademi som er en av Danmarks eldste kostskoler ligger i tilknytning til kirken. 

## Referanser


 
 


## Eksterne lenker
*
Nakskov

**Nakskov** er Lollands største by, med 12&nbsp;456 innbyggere (2023). Den ligger innerst i Nakskov Fjord på vestkysten av øya i Lolland kommune, Region Sjælland.

Tidligere var Nakskov kjent for sine mange skipsverft. På slutten av 1800-tallet etablerte den lokale forretningsmannen H. N. Andersen sjøtransportselskapet ØK (*Østasiatisk Kompagni*), som ble et verdensomspennende foretak. Nakskov er fortsatt en sjøfartsby, men har også mye industrivirksomhet. Blant annet ble havregrynsfabrikken OTA anlagt her; fabrikken eies idag av Nakskov Mill Foods. Også Nakskov Sukkerfabrik er en stor arbeidsgiver. Blant byens moderne, høyteknologiske virksomheter finner man Ortofon, Alfa Laval og MHI Vestas Offshore Vind. Tradisjonelt har Lolland-Falster vært Danmarks ubetinget største sukkerproduksjonsområde, ettersom det er svært gode forhold for dyrkning av sukkerroer i området. I dag kan man studere historien om egnens sukkerproduksjon på Danmarks Sukkermuseum, som åpnet dørene i Nakskov i 1999.

Selv om industrivirksomheten har vært og er viktig for byen, kan man fortsatt oppleve Nakskovs historie gjennom en rundtur i bykjernen. Flere av de gamle bygningene er bevart; det finnes blant annet eksempler på bindingsverkhus, gamle pakkhus og kjøpmannsgårder. De små gatene og stredene som løper på kryss og tvers gjennom byen påminner om byens røtter tilbake i middelalderen. Byens største kirke, Sankt Nikolai Kirke, ble oppført i begynnelsen av 1200-tallet. Det gamle kornlageret Dronningens Pakhus er fra år 1600, kjøpmannsgården Theisens Gård er fra 1786, og Det Gamle Apotek stod ferdig i 1645, og fikk et påbygg i barokkstil i 1777. I dag holder Nakskov Turistbureau til i Det Gamle Apotek. Foruten Sukkermuseet finnes det flere andre museer i Nakskov, der man kan lære om Nakskovs og Lollands historie.

Nakskov ligger like ved primærrute 9 og Tårs Færgehavn. Fra fergehavnen går det ferge til øya Langeland. Fra Nakskov sentrum er det drøyt 11 kilometer til Søllested, 27&nbsp;kilometer til Maribo, drøyt 30&nbsp;kilometer til Rødbyhavn, 55&nbsp;kilometer til Nykøbing Falster og 160&nbsp;kilometer til København. Byen fungerer som service- og handelssenter for opplandet.

## Referanser




## Eksterne lenker
*
Assens (by)

**Assens** er en by og tidligere kjøpstad på Fyn i Assens kommune, og ligger ved Lillebælt. Den er administrasjonssenter for kommunen og hadde  innbyggere i 2023.

Assens var fra middelalderen det primære overfartssted til Sønderjylland. Jernbanen fra Tommerup ble anlagt i 1884 og Assens hadde stasjon på Assensbanen frem til 1966. Byens kirke – Vor Frue kirke – er fra 1400-tallet.

## Referanser
Frederiksberg

**Frederiksberg** er en by på Sjælland i Danmark med 104&nbsp;664 innbyggere (2023). Den er helt omsluttet av København.

## Etymologi
Frederiksbergs opprinnelige navn var **Tulehøj**. I så fall har det trolig bodd en *thul* der, oldtidens navn på en prest eller magiker. Ordet kjennes fra inskripsjonen på Snoldelev-steinen. *Thul* har samme rot som verbet *thula* (= å tale), så en thul kan opprinnelig ha vært en som fremsa ting. På angelsaksisk hadde *thyle* samme betydning, og i Beowulf-kvadet er dette tittelen på Unferth. I Håvamål blir Odin selv kalt «den gamle thul». *Thula* har også  betydningen «sang», som i Rigstula (= Rigs sang). 

Det står i *Dend kongelige Residents- og Stabel-Stad Kiøbenhavn historiske Beskrivelse* at «*Kiøbenhavns Grændser var da fra Tulleshøy til gammel Bohøy, [[Amager]] og [[Saltholm]], og hvad der imellem laae*» – avsnittet viser til forholdene i 1443.  På det tidspunkt ble navnet *Tulehøj* oppfattet som *Tulleshøy*.

## Historie
Frederiksbergs historie går tilbake til den 2. juni 1651. Da ga Frederik III 20 amagerbønder med hollandske røtter lov til å bosette seg ved Allégade i *Ny Hollænderby*. I 1700&ndash;1703 oppførte Frederik IV et lystslott på Valby Bakke, lokalt kalt Solbjerg. Det var inspirert av kongens reiser i Frankrike og Italia. Han ga slottet navnet *Friederichs Berg*, og byen ved slottsbakkens fot kom til å hete Frederiksberg.

Byen vokste svært langsomt, og omkring 1800 hadde den  innbyggere. Først etter 1822, da den militære såkalte demarkasjonslinje rundt København ble flyttet, begynte Frederiksberg å vokse for alvor. 

Fajansefabrikken Aluminia ble grunnlagt i 1863, men den flyttes til Smallegade 45 på Frederiksberg alt i 1869. I 1882 overtok Aluminia også eierskapet til Den Kongelige Danske Porcelænsfabrik, som et par år senere flyttet sin virksomhet til nye lokaler i krysset Smallegade og Søndre Fasanvej.

## Transport
Metroen stopper ved Solbjerg Plads (Frederiksberg stasjon). Fra Metrostasjonen er det utganger til Frederiksberg Centret (kjøpesenter), Copenhagen Business School (CBS) og Falkoner Allé.

## Referanser




## Eksterne lenker
* 
* Frederiksberg kommune
Vallensbæk

**Vallensbæk** er en by i Storkøbenhavn, administrasjonssenter i Vallensbæk kommune og ligger ved Køge Bugt. Den har 16&nbsp;431 innbyggere (2023). 

Vallensbæk har strand, lystbåthavn og friluftområdet Vallensbæk Mose.

## Referanser




## Eksterne lenker
*
Ringsted

**Ringsted** er en by på Sjælland i Danmark og administrasjonssenter i Ringsted kommune.  Den har en befolkning på 23&nbsp;498 innbyggere (2023).

Ringsted er en av de eldste byene på Sjælland, noe St. Bendts kirke fra cirka 1160 vitner om. Man vet imidlertid ikke når den fikk status som kjøpstad ettersom de eldste arkivene har brent.

I Ringsted ligger Veterancentret, som er** **det danske forsvarets institusjon for koordinering av støtte til soldater, veteraner, etterlatte og pårørende før, under og etter Danmarks internasjonale engasjementer.

## Referanser




## Eksterne lenker
*
Rold

**Rold** er en landsby i Mariagerfjord kommune ved Rold Skov i det nordlige Jylland i Danmark med 226 innbyggere (2023).

I Rold ligger Rold kirke og et åttekantet ridehus, oppført av Cirkus Miehe, som inneholder et sirkusmuseum.

## Referanser
Næstved

**Næstved** er en gammel kjøpstad og stasjonsby på Sydsjælland i Danmark som ligger ved utløpet av elven Suså. Den har  innbyggere (2023) og er med det Sjællands femte største by.

Næstved ligger i Næstved kommune hvor den også er administrasjonssenter og tilhører Region Sjælland. Den er stasjonsby på Sydbanen og jernbaneknutepunkt mellom København og Nykøbing Falster, samtidig med at den har togforbindelse til andre sjællandske byer. Næstved stasjon åpnet i 1870 i forbindelse med anleggelsen av jernbanen. Byen har også en havn med utløp i Karrebæk Fjord.

Navnet Næstved er dannet av leddet næs (halvøy) og tved, «rydning».

## Historie
Byen ble offisielt grunnlagt i 1140, men sannsynligvis har det vært bebyggelse på stedet allerede siden 400-tallet. Den fikk kjøpstadsrettigheter i 1140, og ble etter hvert et viktig religiøst sentrum med flere klostre i eller ved byen. Benediktinerne opprettet det såkalte «Skogsklosteret» (dansk: Skovkloster) som i dag er Herlufsholm kostskole. Også dominikanerne og fransiskanerne hadde klostre her.

1200-tallet var en urolig tid for Næstved. Fyrst Jarimar av Rügen og dronning Margarete Sambiria av Danmark utkjempet et slag utenfor byen ca. år 1260, der opptil 10&nbsp;000 sjællandske bønder skal ha mistet livet. I tillegg herjet bybranner i 1271, 1280 og 1297. Nesten hele Danmark var på denne tiden pantsatt til ulike tyske stormenn. Som et ledd i kampen for å samle landet på danske hender stormet Valdemar Atterdag i 1345 noen festningsverk sør for byen som het Husvolden. Etter dette gikk det framover med Næstved. Byen lå gunstig til i forhold til de tyske hansabyene og kunne nyte fruktene av økt handel.

De gode tidene varte til innpå 1600-tallet, da nye kriger (denne gang mot svenskene) førte til synkende folketall og stagnasjon. Oppgangstidene kom igjen med jernbanen, som åpnet i 1870.

## Severdigheter
* Gamle rådhus ble påbegynt på 1300-tallet
* Helligåndshuset, opprinnelig sykehus og fattighjem, i dag tilholdssted for Næstved Museum
* Gavnø slott med en stor park, og en samling av brannbiler.
* Herlufsholm kostskole er en av Danmarks eldste kostskoler.
* Næstved kulturhus holder til i en gammel dragonkaserne.
* Holmegaard Glasværk, kjent for sin glasskunst.
* Susåen som har sitt løp gjennom Næstved.

## Vennskapsbyer
Næstved har følgende vennskapsbyer: 
*  Gjøvik, Norge
*  Gävle, Sverige
*  Raumo, Finland
*  Álftanes, Island
*  Sopot, Polen

## Noter


## Referanser


## Eksterne lenker
*
Nyborg

**Nyborg** er en by på Fyn i Danmark. Den har 17&nbsp;900 innbyggere (2023), ligger i Nyborg kommune i Region Syddanmark og er kommunens administrasjonssenter. Byen ligger ved Storebælt og er forbundet med Sjælland via Storebæltsbroen. Byen er oppkalt etter Nyborg slott.

## Historie

Fra 1183 til 1413 var byen samlingssted for Danehoffet, som var landets lovgivende og dømmende forsamling. Den regnes derfor som Danmarks hovedstad i denne perioden. Erik Klipping utstedte den første danske håndfestning i Nyborg, og etter hans død ble morderne lyst fredløse der. Christian II ble født på Nyborg slott. 

Det meste av eldre bygninger gikk tapt under en stor bybrann omkring år 1800.

I 1939 ble Nyborg Voldspil, Danmarks eldste friluftsteater, startet gjennom et samarbeid mellom ungdomsforeningene i Nyborg.

## Severdigheter
*Dyrehave mølle &ndash; vindmølle av hollandsk type fra 1858, med komplett inventar.
*Festningsverkene &ndash; mesteparten av festningsverkene ble demontert etter nedleggelsen av festningen i 1869, men deler av vollene og det meste av vollgravene er bevart, samt at Landporten og Jomfrutårnet står.
* Nyborg vanntårn
*Museumsfærgen M/F Kong Frederik IX &ndash; utstilling om Storebæltsoverfarten.
*Nyborg og Omegns Museum &ndash; lokalhistorisk utstilling i kjøpmannsgård fra 1600-tallet
*Nyborg slott &ndash; godt bevart middelalderslott
*Storebælt Udstillingscenter (ved Knudshoved) &ndash; utstilling om Storebæltsforbindelsen
*Vor Frue kirke &ndash; fra ca. 1400

## Referanser




## Eksterne lenker
* 
* Nyborg Turistbureau
Harald Martin Brattbakk

**Harald Martin Brattbakk** (født 1971) er en norsk fotballtrener og tidligere fotballspiller. Brattbakk ble toppscorer i eliteserien i fotball hele fem ganger, i årene 1994, 1995, 1996, 2002 og 2003. Han hadde scoringsrekorden på 166 mål i den norske eliteserien i fotball fram til Sigurd Rushfeldt overtok som tidenes mestscorende 29. mai 2011. Brattbakk vant åtte seriegull og to cupmesterskap med Rosenborg, hvor han avsluttet sin profesjonelle karriere. Han spilte også for , Celtic, FC København og Kolstad IL.

## Karriere som spiller
Brattbakk spilte 75 kamper i europacupene, derav 60 i Mesterligaen og den tidligere serievinnercupen og 15 i UEFA-cupen, kvalifiseringskamper medregnet. I disse kampene scoret han 28 mål på 66 kamper for Rosenborg og fire mål på ni kamper for Celtic. Spesielt viktig var scoringen som avgjorde kvalifiseringskampen mot Beşiktaş i 1995, da Rosenborg for første gang gikk til gruppespillet i Mesterligaen. Han scoret dessuten ett mål og la den målgivende pasningen til Vegard Heggem da Rosenborg vant 2&ndash;1 borte over AC Milan i 1996 i den avgjørende kampen som førte til at Rosenborg gikk til kvartfinalen i Mesterligaen på bekostning av AC Milan.

Brattbakk spilte 17 kamper på det norske herrelandslaget i fotball og scoret fem mål.

Etter ti sesonger i Rosenborg ble han utleid for 2005-sesongen som ving/spiss til Bodø/Glimt, en klubb han også spilte for i 1992&ndash;93. Etter 2005-sesongen returnerte han igjen til Rosenborg. Den 20. februar 2006 ble han imidlertid enig med Rosenborg om en gjensidig annullering av kontrakten han hadde med klubben, og 1. mars bestemte han seg for å slutte som fotballspiller http://pub.tv2.no/nettavisen/sport/tippeliga/article573212.ece  Brattbakk avsluttet med dét sin karriere som fotballspiller. På slutten av 2008-sesongen gjorde han comeback for moderklubben Kolstad IL.

 Kun seriekamper.
 Kun eliteseriekamper.

## Karrierestatistikk
### Klubbstatistikk

## Etter spillerkarrieren
Brattbakk fikk tittelen «Norges tøffeste kjendis 2010» etter å ha vunnet kjendisversjonen av 71° nord samme år. Han arbeider nå som pilot i det norske flyselskapet Norwegian.

Samtidig som han er pilot er Brattbakk fra 2019 trener for angrepsspillere i Rosenborgs akademiavdeling SalMar-akademiet.

## Referanser


## Eksterne lenker
* 
* 
*  Offisiell statistikk for Rosenborg Ballklub, Harald Martin Brattbakk
*  «Harald Brattbakk», fra nettstedet rbkweb.no
Fetsund

**Fetsund** var et tettsted i Lillestrøm kommune i Akershus fylke, 2020 ble det del av tettstedet Fetsund-Østersund. Fetsund ligger omtrent åtte kilometer sørøst for Lillestrøm, like ved Glommas utløp i Øyeren. Stedet danner det første naturlige krysningspunktet av Glomma nord for Øyeren, og er et gammelt fergested.

## Stedet
Siden 1960 har folkemengden økt med 2% per år. Økningen har kommet som et resultat av utbygde felt med eneboliger som i Hovinhøgda og Nerdrum, eller som blandet bebyggelse av eneboliger og rekkehus som i Garderåsen.

Fetsund var frem til 1. januar 2020 kommunesenter i tidligere Fet kommune i Akershus.

## Kommunikasjon
Fetsund har togforbindelse til Oslo som ligger 21 minutter unna, og flere bussruter med forbindelse til Lillestrøm, Bjørkelangen og Trøgstad. Tettstedet har også en jernbanestasjon med samme navn og holdeplassen Nerdrum.

Den første bruforbindelsen over Glomma ble åpnet i 1862 med jernbanespor og en kjørebane. Brua var da landets lengste jernbanebru, 440 meter lang. Brua ble fornyet på samme sted første gang 1872–1877 og andre gang 1912–1918. Kjørebanen var ikke mer solid enn at busspassasjerer måtte stige av bussen og gå til fots over. Jernbanebrua holder fortsatt en gangvei. Fetsunds fjerde bru, litt lenger sør med to kjørefelt i 595 meter lengde, ble åpnet for trafikk 12. desember 1959 som en del av riksvei 22.

Fetsund har en bussholdeplass som heter «Herredshuset» som betjenes av ruters busslinjer: 
476 (Trøgstad Ekspress – Jernbanetorget Ekspress) , 482 (Bjørkelangen Ekspress – Oslo Bussterminal Ekspress) , 486 (Bjørkelangen Ekspress – Oslo Bussterminal Ekspress) , 875 (Trøgstad – Lillestrøm) , 881 (Eidslia – Lillestrøm) , 883 (Bjørkelangen – Løken - Garderåsen – Lillestrøm). NB: Bussene 476,482,486 er rushtidsbusser og de går bare i ukedagene på morgenen og ettermiddagen.

## Kultur og utdanning

Fetsund har et lensemuseum, Fetsund Lenser. Tømmerlensene i Glomma er Norges største. Glomma renner her igjennom  Nord-Europas største innlandsdelta og så videre ut i Øyeren. Lensemuseet har mye å by på for voksne og barn, og i kombinasjon med naturinformasjonssenteret som er åpen hele året, er det gode muligheter for variert rekreasjon.

På høyden bak Fetsund stasjon, på gården Vilberg, ligger Fetsund batteri fra 1902.

Herredshuset inneholder kommunens bibliotek.

Fetsund har skole og utdanningsmuligheter med flere barnehager og to barneskoler.
De nærmeste videregående skoler ligger i Lillestrøm, Sørumsand og Bjørkelangen.

## Referanser


## Eksterne lenker
* Fetsund jernbanestasjon
* Flomsonekart over Fetsund
* Historiske bilder fra Fetsund
* Fet kommunes hjemmeside
* Fergedrift i Fetsund før jernbanebrua i 1962
Falster

**Falster** er Danmarks sydligste øy. Falsters østligste punkt i Korselitse Storskov heter Hestehoved. Øyas sørligste punkt, Gedser Odde er også Danmarks og Skandinavias sørligste punkt.

Den er på 514 km² og har 41&nbsp;621 innbyggere (2024). Over 40 % av innbyggerne bor i Nykøbing Falster. Ofte sees øyene Lolland og Falster på som en enhet, ettersom de ligger tett inntil hverandre og bare er skilt fra hverandre ved det smale Guldborgsund. Også øyene Bogø og Møn ligger tett ved Falster. Alle tilhører de  Region Sjælland. Etter en kommunalreform den 1. januar 2007 ble de inntil da fire kommunene på Falster slått sammen med to kommuner på det østlige Lolland til nye Guldborgsund kommune. 

Falster hadde bosetting allerede i steinalderen, og det er funnet monumenter og bostedsrester ved Radbjerg og Skelby. 

Falster kan også være et etternavn.

## Referanser




## Eksterne lenker
*
Fanø

**Fanø** er en dansk øy utenfor Esbjerg. Den er egentlig en sandbanke, og man er avhengige av å sikre en jevn vegetasjon, særlig av gress og lyng, for at den ikke skal eroderes bort av vind og bølger. 

Det er to byer på øyen, Nordby og Sønderho. De to stedene har i minst to århundrer hatt en feide, som i dag er vennskapelig men som like fullt kan merkes. Noen av de eldste innbyggerne i Nordby har aldri vært i Sønderho, selv om det bare er noen få kilometer mellom dem. Fanødrakten, den lokale folkedrakten, har en variant for hver av de to stedene.

Mellom Nordby og Sønderho ligger Rindby, som i middelalderen var kirkested for Nordby sogn, men som nå har svært få fastboende og for det meste består av turistanlegg, spesielt ved Rindby Strand.

De fleste av husene i Sønderho er bygget mellom 1600- og 1800-tallet, og har stråtak. Dette, kombinert med velholdte hager, gjør stedet meget pittoreskt. Sønderho er det stedet i Danmark som har den høyeste andel fredede hus. Moderne ferieanlegg er bevisst plassert i utkanten slik at de ikke skjemmer landsbyens utseende, og det er til og med restriksjoner på bruk av firmalogoer på butikker slik at det gamle preget bevares. 

Nordby har et noe mer urbant preg, men bygningene er også der stort sett fra 1800-tallet eller tidligere. Denne forskjellen skyldes at Nordby har fergeforbindelsen til Esbjerg og er administrasjonssted for øyen, og dermed har andre behov og andre økonomiske forutsetnigner.

Fanø har en sandstrand som går rundt nesten hele øyen. Den er svært bred og fast, og det er derfor mulig å kjøre bil langs stranden mellom Sønderho og Rindby, fremfor å bruke veien som går tvers over øyen. Stranden gjør den til et populært feriested, spesielt for tyske og norske turister.

Fiske og sjøfart har tradisjonelt vært viktigste næringsveier på øyen, og Fanøs handels- og fiskeflåte var tidligere blant de største i Danmark. I nyere tid har turisme blitt den største inntektskilden.

Det er fergeforbindelse med hyppige avganger mellom Fanø og Esbjerg. På Fanø kan man få servert den saltede og tørrede flatfiskrett bakskuld.

## Se også
*Fanø kommune
* Strude

## Referanser




## Eksterne lenker
* 
* Fanø kommune
* Fanø Turistbyrå
*Fanøs historie - Naturstyrelsen
*Guide til Fanøs historie
Thurø

**Thurø** ligger i det Sydfynske Øhav, rett sør for Svendborg og øst for Tåsinge. Øya er formet som en hestesko og landfast via en demning med Fyn.

Thurø Rev, som er på 38,9 ha., danner Thurøs sydvestligste del. Her vokser en del gammel hagtorn-vegetasjon, som kalles «Ellen Marsvins Tjørne». Et sagn forteller at de ble plantet da øyas tidligere eier Fru Ellen Marsvin tapte Thurø i spill til Christian IV.

## Referanser




## Eksterne lenker
*
Æbelø

**Æbelø** ligger i Kattegat like nord for Fyn. Selve øya er på 2,09 km². Sør for Æbelø ligger småøyene Brådet, Dræet og Æbeløholm.

## Befolkning
I 1787 bodde det 17 personer på øya. Dette tallet økte til ca. 50 personer i 1940. Fraflyttingen begynte i 1960-årene, og nå er det ingen fastboende på Æbelø.

## Natur
Æbelø var tidligere kjent for sine store bestander av billearten eikehjort. I 1924 ble Æbeløs natur fredet i et forsøk på å beskytte eikehjortene. 23 store, gamle eiketrær ved Æbeløgård ble fredet, og det ble nedlagt forbud mot å fange eller drepe eikehjort. Tiltakene hjalp ikke, og i 1954 ble Danmarks siste eikehjort observert. 

Fuglelivet på Æbelø er rikt, blant annet finner man hekkende hornugle og pirol.

## Eksterne lenker
* Naturligvis
Hesselø

**Hesselø** er en liten øy i Kattegat. På øyen er der et fyrtårn og en værstasjon drevet av Danmarks Meteorologiske Institut.
Den er utpekt som EU-habitatområde.

Øyen var gjenstand for en verbal krig mellom Danmark og Sverige i 1983, da Danmark ønsket å starte prøveboring i området.

I oktober og november 2003 var Hesselø medieomtalt på grunn av en ikke-godkjent havneanleggelse foretatt av eieren Erik Tingleff Larsen, som er hovedaksjonær i Weibel Scientific.

## Referanser
Jegindø

**Jegindø** er en liten dansk øy i den vestlige del av Limfjorden. Øya er en del av Struer kommune.

Selve øya er cirka 6 kilometer lang og 3 kilometer bred. Den har ingen høydepunkter, skoger, vannløp eller sjøer. Det samlede areal er på 7,91 km², og innbyggertallet ligger på 410 innbyggere (2024).

Øya har en kirke, en havn, en skole, et eldresenter, et misjonshus og enkelte butikker som bank og kjøpmann. Næringsmessig bedrives kun fiskeri og landbruk.

## Referanser




## Eksterne lenker
*
Limfjorden

:*For Limfjorden i [[Kroatia]], se: [[Limski kanal]].*

**Limfjorden** er et sund i Jylland, mellom Himmerland og Vendsyssel på Nordjylland/Nørrejylland i Danmark som forbinder Nordsjøen med Kattegat. Limfjorden er 180 km lang og har mange små og store øyer, viker og sund. Det dypeste stedet er i Hvalpsund, hvor det er 24 meter til bunnen. Landskapet er preget av bakker, kalkskrenter og enger, til dels med dyrebeite. Våtmarksområdet Vejlerne er Nordeuropas største fuglereservat.

De største byene langs Limfjorden er Aalborg (inkludert Nørresundby), Skive, Thisted og Nykøbing. Ved den vestlige munningen ligger fiskerihavnen Thyborøn. Største øy er Mors. Det fins broer ved Oddesund, et bare 500 meter bredt farvann som skiller Thy fra det jyske fastlandet, Sallingsund, Vilsund, Aggersund og i Aalborg, en demning ved Virksund, en motorveistunnel ved Aalborg samt flere små ferger.

Fisket i Limfjorden har gått meget tilbake, men ett viktig produkt er fremdeles muslinger som skrapes i fjorden og foredles i Glyngøre og Nykøbing.

I vikingtid og tidlig middelalder var det forbindelse midtfjords ut til Jammerbugt og Skagerrak, omtrent ved Aggersborg. Man kunne altså seile inn i fjorden gjennom et sund mellom Hirtshals og Hanstholm. Denne forbindelsen (dagens våtmarksområde Vejlerne) ble derimot omdannet til land i senmiddelalderen da denne nordlige delen av Danmark hevet seg som senfølge av istiden, slik at Limfjorden ble en lukket, virkelig fjord. 

Men den 3. februar 1825 brøt en stormflo gjennom den smale landstripa i vest og dannet Aggerkanal. Den kraftige strømmen utvidet løpet gradvis, og i 1834 kunne de første skipene ta seg igjennom kanalen.

Siden ble Thyborøn kanal åpnet. Og selv om Agger kanal senere ble stengt, har Limfjorden vært et sund mellom halvøya Jylland og øya Norrejyske ø siden 1825.

## Se også
*Lindholm Høje
*Sundby
*Jernbanebroen over Limfjorden

## Referanser


## Eksterne lenker
*
Kattegat

**Kattegat** er havområdet som ligger mellom Jylland i Danmark og den svenske vestkysten. I nord går Kattegat over i Skagerrak. På dansk side danner Grenen ved Skagen grensen mellom Kattegat og Skagerrak. Derfra trekkes grenselinjen østover til Marstrand i Sverige. I sør begrenses Kattegat av Øresund, Sjælland, Storebælt, Fyn og Lillebælt. Kattegat dekker et område på 22&nbsp;000&nbsp;km².

I Kattegat ligger blant annet øyene Læsø, Samsø, Anholt og Sejerø samt de små øyene Hesselø, Hjelm, Æbelø, Nekselø, Endelave og Tunø. Ved Göteborg ligger den store øya Hisingen.

Navnet Kattegat betyr egentlig «katte­hull» og sikter til snever og trang skipsgjennom­fart. Ordet stammer fra nederlandsk/nedertysk.

I sangen «Ro, ro, ro din båt!», møter vi ordet Kattegat. Teksten går slik: «Ro, ro, ro din båt! Ta din åre fatt! Vuggende, vuggende, vuggende, vuggende, over Kattegat!» Vi møter også ordet Kattegat i sangen «Synger over Kattegat». Den sangen handler om svenskers, danskers og nordmenns samarbeid over havområdet Kattegat, og inneholder også vers på alle tre språk.

## Referanser


## Eksterne lenker
*
Læsø

**Læsø** er den største øya i Kattegat. Øya ligger cirka midtveis mellom Frederikshavn og Göteborg, ca. 19 km fra nordøstkysten av Jylland. Læsø er en kommune i Danmark. Øya og kommunen har et areal på 114 km² og 2058 innbyggere (i 2007). Senter på øya og i kommunen er byen Byrum.

Læsø er knyttet til fastlandet med ferge mellom Frederikshavn i Jylland og Vesterø Havn på Læsø. Øya har også en liten flyplass med forbindelse til Anholt og Roskilde samt til Sandefjord/Torp.

Sammen med Anholt tilhører Læsø det danske «ørkenbeltet». Om sommeren regner det så lite på øya at bekker og småvann delvis tørker inn.

På Læsø gikk gårdene før i tiden i arv til kvinnene, fordi mennene levde av å seile. Noe tilsvarende hadde man på øya Lésvos i Hellas.

## Saltproduksjon
Grunnvannet på Læsø kan ha opptil 15 prosent salt som samler seg naturlig i flate salt-enger på varme sommerdager. Salt ble utvunnet ved damping i hundrevis av *saltsyderier*, med treverk som brensel. Trehogsten førte etter hvert til at øya ble avskoget. Sandstormer begravde landsbyer på øya, og saltutvinningen ble forbudt i 1652. Men siden slutten av 1980-tallet er den gjenopptatt i liten skala, som arkeologisk forskning og turistattraksjon. Saltet har blitt svært populært, og selges nå til høye priser.

## Tangtakene
Læsøs gamle gårder er kjent for sine særpregede tangtak. Mange er gått tapt, men noen finnes fremdeles bevart. Skikken oppstod fordi Læsø har dårlig jordsmonn og er lite egnet for korndyrking, slik at det var mangel på tradisjonelt materiale til taktekking. I stedet samlet man tang på stranden, når store nok mengder var skyllet opp. Tangen ble så fraktet til gården, der den skulle brukes, og lagt til tørk for ikke å råtne. Til gjengjeld måtte den vannes før og under selve tekkingen. Prosessen krevde opptil femti medvirkende. Kvinnene laget såkalte «vaskere» av tangen ved å samle en «pølse» av tang på en til tre meters lengde, avhengig av hvor på taket den skulle sitte. Denne «vaskeren» ble snodd mange ganger, til den ble fast og sammenhengende. Til slutt laget man med samme fremgangsmåte en rundt to meter lang «hale» på «vaskeren».

Taket ble lagt fra underkanten. Når vaskeren skulle legges, brukte man halen dens som feste. Et ferdigstilt tangtak hadde en tykkelse på mellom 1 og 1,5 meter, og som avslutning ble det lagt torv oppå tangen.

I 2015 ble det bevilget 19 millioner kroner til bevaring av tangtakene.

## Bilder

Østerbyhavn Læsø.JPG|Østerbyhavn på Læsø
Læsø Tangtækket hus.jpg|En Læsøgård med tangtak på slutten av 1800-tallet.
Læsø house.jpg|Tangtekket hus.


## Referanser


## Eksterne lenker
*
Samsø

**Samsø** er en øy i Kattegat midt i Danmark. Øyen er en egen kommune, Samsø kommune, i Region Midtjylland (tidligere i Århus amt).

Flateinnholdet er 112 km², og de 3694 innbyggerne (2024) er bosatt i 22 landsbyer. De største tettstedene er kommunesenteret Traneberg, Onsbjerg, Kolby og Mårup.

Samsø er blant annet kjent for sine tidlige poteter.

Man antar at kong Angantyr døde i kamp på Samsø i 726.

I vikingtiden gravde man Kanhavekanalen tvers over øya.

## Referanser




## Eksterne lenker
*
Møn

**Møn** er en øy i Grønsund utenfor Sydsjællands kyst. Øya er kjent for sin naturskjønnhet, gode badestrender, kirker med kalkmalerier, og den er hjemsted for Møns Klint. Møns viktigste by, Stege, har et av de best bevarte festningsanleggene i Norden. Bak festingsvollen gjemmer det seg et autentisk kjøpstadsmiljø.

Møn er forbundet med Sjælland av Dronning Alexandrines bro. Nord for Møn ligger den lille øya Nyord, og mellom Møn og Sjælland i Stege Bugt finnes også øya Lindholm, der Danmarks statlige veterinærinstitutt for virusforskning ligger.

## Eksterne lenker
* 
* Hjemmeside for Vordingborg kommune
* Mange bilder fra Møn
Ohm

**Ohm** er en måleenhet for elektrisk resistans, som har symbolet R. Ohm er en avledet SI-enhet, og betegnes ofte med symbolet &Omega;.

Enheten ohm er avledet fra to andre størrelser:
* elektrisk spenning U med benevnelsen V for volt (en avledet SI-enhet) og
* elektrisk strøm I som benevnes med A for ampere (en SI grunnenhet)

Sammenhengen er gitt av
:i=u/r

Enheten ohm har fått navn etter den tyske fysikeren Georg Simon Ohm, som oppdaget at forholdet mellom spenning og strøm i metalliske ledere er en konstant for konstant temperatur (Ohms lov). 

Impedans er en utvidelse av begrepet resistans og kan kalles vekselstrømsmotstand. En impedans er sammensatt av en resistans og en reaktans. Reaktansen kan være negativ eller positiv, og kalles da henholdsvis kapasitans og induktans, som igjen er virkningene av henholdsvis en kondensator (kapasitet) eller en spole (induktivitet).

Resistans, impedans, reaktans, kapasitans og induktans benevnes alle med enheten ohm eller &Omega;.

## Se også
*Ohms lov
*Elektrisk konduktivitet
*Elektrisk resistans
*Siemens (enhet)

## Kilder
*
Agersø

**Agersø** er en dansk øy mellom Storebælt og Smålandsfarvandet. Øya har et areal på  og 195 beboere (2024). Ferjen til Agersø går fra ferjeleiet Stigsnæs på det vestlige Sjælland. Øya er en del av Slagelse kommune, og er eget kirkesogn: Agersø Sogn. Agersø kirke er anneks til Omø kirke, kirkene har felles prest.

Eneste by er Agersø.

## Referanser




## Eksterne lenker
*
Agerø

**Agerø** er en dansk øy i Morsø kommune mellom Mors og Thyholm i Limfjorden.  Øya er på 3,7 km² og har 35 innbyggere (2024).

På Agerø ligger Agerø kirke fra 1908. 

Fugleværnsfonden eier et 27,5 hektar stort naturreservat på den nordvestlige delen av øya. 

## Referanser




## Eksterne lenker
*
Roar Strand

**Roar Strand** (født 1970) er en norsk fotballtrener og tidligere fotballspiller som er medtrener i  2.

## Fotballkarriere
### Spillerkarriere
Han spilte for , avbrutt av én sesong på utlån til . Han startet spillerkarrieren i 1989 og la opp i 2010.

Han scoret 86 mål på 439 kamper i Tippeligaen, noe som gjør ham til den med nest flest kamper i den øverste divisjonen i Norge. Han har også spilt 42  for Norge, og 67 kamper i Mesterligaen med totalt 11 mål. Strand har etter debuten mot  i 1989 spilt 125 europacupkamper og scoret 19 mål, inkludert kvalifiseringskamper og UEFA-cupkamper. 25. juli 2010 spilte han sin 430. kamp i Tippeligaen.

Strand var juniorspiller i , og debuterte for Rosenborg i 1989. De første sesongene i Rosenborg fikk han lite spilletid, men han spilte likevel nok kamper til å bli seriemester med klubben i 1990 og 1992. I 1993 ble Strand utlånt til , og det var der han etablerte seg som en av de beste spillerne i den norske serien.

I 1994 returnerte Strand til Rosenborg, hvor han nå fikk fast plass på laget. Han debuterte på landslaget i en treningskamp mot  samme år, og var også med i den norske VM-troppen, dog uten å få spille. Han fikk imidlertid spille under VM i Frankrike fire år senere og spilte også i den berømte kampen i Marseille hvor Norge slo Brasil 2–1 og gikk videre til sluttspillet i turneringen. Han spilte og i Europamesterskapet i 2000.

På klubbnivå har Strand blitt seriemester hele 16 ganger, noe som er europeisk rekord. Han er Norges mestvinnende fotballspiller, og den eneste som har spilt toppfotball i fire forskjellige tiår. Han har også deltatt i Mesterligaen i hele elleve sesonger. I motsetning til mange andre profilerte fotballspillere fra samme periode, har Strand aldri spilt for en utenlandsk klubb. Han har i stedet takket nei til flere utenlandstilbud, og forblitt lojal mot Rosenborg. Sammen med Pelé, Romário og Ryan Giggs er Strand den eneste spilleren som har scoret i en toppdivisjon i over 21 år på rad.

Strand har vært med på de fleste høydepunktene i Rosenborg og var med på klubbens store gullrekke i Tippeligaen med året i Molde som unntak. Han var også med da Rosenborg slo , , ,  og  i Champions League. Han har blant annet scoret mot Real Madrid og Arsenal i turneringen.

### Trenerkarriere
Før sesongen 2021 ble han ansatt som trener i Rosenborgs SalMar Akademiet med ansvar for rolletrening.

Fra 20. januar 2022 til 2023, da Kjetil Rekdal var hovedtrener, var han assistentrener for .

### Spillerstatistikk

## Referanser


## Eksterne lenker
* 
* 
* 
*  Roar Strand  på RBKweb.no
*  Offisiell statistikk for Rosenborg Ballklub, Roar Strand
Bogø

**Bogø** er en øy i Danmark, i Storstrømmen mellom Sjælland og Falster. Den har et areal på 13,07&nbsp;km², og har  innbyggere (2024). Høyeste punkt er Kathøj, 32 meter over havet.

Bogø er forbundet med Farø og Møn med to demninger, samt Sjælland og Falster via Farøbroene.

## Historie
I 1769 kjøpte Bogøs beboere øyen av kongen for 18 456 riksdaler. For 61 riksdaler fikk de også møllen med på kjøpet.

## Referanser




## Eksterne lenker
* 
* Indeks på dmoz: Bogø
Tåsinge

**Tåsinge** er en øy i det Sydfynske Øhav, den er i nord forbundet med Svendborg via Svendborgsundbroen og i sør med en veidemning til Siø tett på Rudkøbing på Langeland. De største byer på Tåsinge er Vindeby og Troense. Tåsinge har 6&nbsp;444 innbyggere (2024).

På Tåsinge finner man Valdemars slott, som ble oppført fra 1639 til 1644 av Christian IV, som bolig til hans sønn Valdemar Christian. På Landet Kirkegård ligger kjæresteparet Elvira Madigan og Sixten Sparre begravet. De ble funnet skutt på Tåsinge i 1889.

Fra Bregninge kirkes tårn, som ligger omtrent 100 meter over havoverflaten, har man i klart vær utsikt til Sørfyn, Als, Sjælland og Det Sydfynske Øhav.

## Referanser




## Eksterne lenker
* 
* Valdemars Slott
Saltholm

**Saltholm** er Danmarks 21. største øy, beliggende i Øresund, fem kilometer øst for Amager og cirka 12 kilometer fra Rådhuspladsen i København. Den ligger i Tårnby kommune.

Øresundsforbindelsen passerer øya om lag en kilometer mot sørvest. Saltholm er 16 km² og dens høyeste punkt ligger 1-2 meter over dens flate strandenger som settes under vann under storm. Trær er det så godt som ingen av. Siden middelalderen har den derfor primært vært brukt som beiteland. Om lag 1000 kyr beiter der om sommeren. 

## Plante- og dyreliv
Plantelivet er rikt og omfatter blant andre blå iris, legeurtene bulmeurt og løvehale og den sjeldne øresundshønsetarm. Dette var i 1983 medvirkende til at øya ble fredet. En planlagt ny lufthavn på Saltholm ble heretter skrinlagt.

Øya har et av Danmarks rikeste fugleliv. I trekktiden kan øya tiltrekke seg omkring 70&nbsp;000 fugler. 18&nbsp;000 par fugler yngler hvert år på øya. Spesielt skal nevnes ærfuglkolonien som er Danmarks største. En liten selkoloni er også en del av dyrelivet på småøyene Svaneklapperne.

Av naturressurser på Saltholm har kalken dessuten vært utvunnet. Kalken ble brukt til mørtel og særlig til gjenoppbyggingen av København etter omfattende branner på 1700-tallet. Kommersiell kalkutvinning opphørte i 1935.

## Historie
Saltholms historie går tilbake til omkring 1230, hvor navnet første gang kan ses i kong Valdemars jordebok. Her skjenket Valdemar Seier øya til biskop Niels i Roskilde.

Saltholm ble brukt som karantenestasjon under pestepidemien i 1709. Alle utlendinger som ønsket å besøke København måtte oppholde seg 40 dager på øya.  Saltholm ble av staten i 1873 solgt til bønder på Amager og eies i dag av om lag 200 andelseiere.

## Forsvarsverk under den russisk-japanske krig

Som følge av den russisk-japanske krig i 1904–05, ble Saltholm skanse opprettet som en del av Københavns festning. Denne skulle primært vise stormaktene at det var dansk vilje til å opprettholde kontroll med gjennomseilingen av Øresund. Det avtalte byggebudsjett ble overskredet, hvilket omsider førte til krigsminister V.H.O. Madsen og regjeringen Deuntzers fall i 1905. 

Under første verdenskrig ble Saltholm og Barakke batteri oppført, og det ble utstasjonert soldater. I 1915 ble det bygget et tipvognsspor, som forbandt Saltholm batteri med mannskapets brakker. 

I en kort årrekke fra 1919 til 1936 hadde øya en skole, men det har vært faste beboere på øya siden middelalderen. Størst har befolkningstallet vært om sommeren. I 2002 var det tre faste beboere på Saltholm.

## Referanser


## Eksterne lenker
*